Τζος Κλίνγκχοφερ

Ο Τζος Άνταμ Κλίνγκχοφερ (αγγλικά:Josh Adam Klinghoffer, γεννημένος στις 3 Οκτωβρίου 1979) είναι Αμερικανός μουσικός γνωστός ως ο πρώην κιθαρίστας του ροκ συγκροτήματος Red Hot Chili Peppers από το 2009 έως το 2019, με το οποίο ηχογράφησε δύο στούντιο άλμπουμ ,το I'm with You (2011) και το The Getaway (2016). Από το 2019 δημοσιεύει τα σόλο του έργα με το όνομα Pluralone . Είναι επίσης πρώην μέλος των συγκροτημάτων Ataxia , Warpaint και The Bicycle Thief. Ο Κλίνγκχοφερ πιο συχνά παίζει κιθάρα ή ντραμς και τραγουδά ως δεύτερα φωνητικά αλλά και κύρια φωνητικά. Έχει επίσης ηχογραφήσει και περιοδεύσει ως μουσικός με αξιοσημείωτους καλλιτέχνες, συμπεριλαμβανομένων των PJ Harvey , Beck , the Butthole Surfers , Vincent Gallo, Sparks και Golden Shoulders.

 Ο Κλίνγκχοφερ γεννήθηκε στις 3 Οκτωβρίου 1979 στο Λος Άντζελες της Καλιφόρνια. Ο Τζος έμαθε ντραμς όταν ήταν εννέα και ήταν αυτοδίδακτος στη κιθάρα και στα πλήκτρα. Ο ίδιος εγκατέλειψε το σχολείο σε ηλικία 15 ετών και όπως είχε δηλώσει εκείνο το διάστημα έπαιζε κιθάρα όλη μέρα στο Λος Άντζελες . Στα 17 του έγινε μέλος του συγκροτήματος The Bicycle Thief.Εκείνη τη περίοδο είχε και την πρώτη εμπειρία του σε στούντιο ηχογράφησης για το άλμπουμ της μπάντας με τίτλο You Come and Go Like a Pop Song.Το 2000, η μπάντα The Bicycle Thief άνοιξε τη συναυλία των Red Hot Chili Peppers, καθώς ο τελευταίοι έκαναν περιοδεία για την υποστήριξη του έβδομου άλμπουμ τους, Californication . Το 2002 άρχισε να γράφει μουσική με τον τότε κιθαρίστα των Red Hot Chili Peppers Τζον Φρουσιάντε. Το πρώτο κοινό τραγούδι Omission κυκλοφόρησε το 2004 στο άλμπουμ του Φρουσιάντε Shadows Collide With People . Ακολούθησαν και άλλες ηχογραφήσεις και μαζί ηχογράφησαν τα σόλο άλμπουμ του Φρουσιάντε The Will to Death , Inside of Emptiness και A Sphere in the Heart of Silence. Το 2007 συμμετείχε στα τελευταία στάδια της περιοδείας Stadium Arcadium Tour των Red Hot Chili Peppers ως δεύτερος κιθαρίστας παίζοντας δεύτερα φωνητικά και πλήκτρα. Η πρώτη του εμφάνιση με το συγκρότημα πραγματοποιήθηκε στις 12 Μαρτίου 2007 στο Cox Convention Center Arena στην Οκλαχόμα Σίτι. Αυτή η περιοδεία θα ήταν τελικά η τελευταία του Τζον Φρουσιάντε με το συγκρότημα και η πρώτη του Τζος.Το 2008, δημιούργησε τη δική του μπάντα με την ονομασία Dot Hacker και έχει κυκλοφορήσει μέχρι σήμερα δύο άλμπουμ.Το 2009,ο Κλίνγκχοφερ εντάχθηκε επίσημα στους Red Hot Chili Peppers και άρχισαν να ηχογραφούν στο στούντιο το δέκατο άλμπουμ μαζί του με τίτλο I'm with You .Εκείνη την εποχή, χωρίς να το γνωρίζει το κοινό, ο Φρουσιάντε είχε ήδη εγκαταλείψει το συγκρότημα νωρίτερα εκείνο το έτος χωρίς να ανακοινώσει την αποχώρησή του.Τον Ιανουάριο του 2010, ο Τζος έπαιξε με το συγκρότημα για πρώτη φορά ως ο κύριος κιθαρίστας σε μια εκδήλωση του MusiCares αφιερωμένη στον Νηλ Γιανγκ. Αργότερα αποκαλύφθηκε ότι θα αντικαταστούσε μόνιμα τον Φρουσιάντε ως κιθαρίστας. Ορίστηκε επίσημα ως ο αντικαταστάτης του στις αρχές του 2010. Όσον αφορά την είσοδό του στο συγκρότημα, ο Τζος σημειώνει: «Πάντα μου άρεζε η ιδέα να ενταχθώ σε μία μπάντα που είναι σαν οικογένεια, μια αδελφότητα. Φαινόταν πάντα σαν μια μπάντα στην οποία υπήρχε πολλή αγάπη μεταξύ των μελών της.»Τον Μάιο του 2010, ο Τζος μαζί με τον Flea έπαιξαν τον εθνικό ύμνο των Ηνωμένων Πολιτειών σε ένα παιχνίδι των πλέι-οφ των Lakers εναντίον των Phoenix Suns . Το επόμενο άλμπουμ κυκλοφόρησε στις 29 Αυγούστου 2011 και το πρώτο single του άλμπουμ ήταν το «The Adventures of Rain Dance Maggie ».Τον Απρίλιο του 2012, εντάχθηκε στο Rock and Roll Hall of Fame ως μέλος των Red Hot Chili Peppers. Σε ηλικία 32 ετών, έγινε ο νεότερος καλλιτέχνης που εντάχθηκε, ξεπερνώντας τον Στίβι Γουόντερ , ο οποίος ήταν 38 ετών όταν εντάχθηκε .Τον Ιανουάριο του 2015, επέστρεψε στο στούντιο με τους Red Hot Chili Peppers για να ξεκινήσει τη δουλειά του στο ενδέκατο άλμπουμ τους. Η ηχογράφηση τέθηκε σε αναμονή τον επόμενο μήνα όταν ο μπασίστας Flea υπέστη τραυματισμό κατά τη διάρκεια ενός ταξιδιού για σκι. Η παραγωγή συνεχίστηκε τον Αύγουστο του 2015 και το The Getaway κυκλοφόρησε στις 17 Ιουνίου 2016 και ακολούθησε μια εκτεταμένη παγκόσμια περιοδεία που ολοκληρώθηκε τον Οκτώβριο του 2017. Το άλμπουμ υπό την επιμέλεια του Τζος με τίτλο To Be One With You ήταν να κυκλοφορήσει κάποια στιγμή το 2019 αλλά καθυστέρησε λόγω των πυρκαγιών στην Καλιφόρνια. Στις 2 Νοεμβρίου 2019, το συγκρότημα πραγματοποίησε φιλανθρωπική εκδήλωση στο Silverlake Conservatory of Music στο Λος Άντζελες της Καλιφόρνια . Αυτή θα ήταν η τελευταία παράσταση της μπάντας με τον Τζος.Στις 15 Δεκεμβρίου 2019 ανακοινώθηκε μέσω μιας ανάρτησης στο Instagram της μπάντας ότι ο Τζος θα αποσυρόταν από το συγκρότημα μετά από δέκα χρόνια και ότι ο Τζον Φρουσιάντε θα επανερχόταν στο συγκρότημα: «Ο Τζος είναι ένας υπέροχος μουσικός που σεβόμαστε και αγαπάμε. Είμαστε βαθιά ευγνώμονες για τον χρόνο μας μαζί του και για τα αμέτρητα δώρα που μοιράστηκε μαζί μας. Επίσης, ανακοινώνουμε, με μεγάλο ενθουσιασμό και γεμάτες καρδιές, ότι ο Τζον Φρουσιάντε επανέρχεται στο γκρουπ μας. Σας ευχαριστούμε.» Σε μια συνέντευξη που κυκλοφόρησε στις 18 Ιανουαρίου 2020 από την Ultimate Guitar , ο Τζος μίλησε για πρώτη φορά για την αποχώρησή του από το συγκρότημα. Ο Τζος είπε ότι δεν μπορούσε να αναλύσει λεπτομερώς τους λόγους που αποχώρησε , αλλά όταν ρωτήθηκε αν είχε έντονα συναισθήματα για το συγκρότημα ή για τον Φρουσιάντε απάντησε λέγοντας «Δεν το πιστεύω. Όχι για εμένα». Στις 16 Αυγούστου 2019, ο Τζος κυκλοφόρησε το πρώτο του σόλο single Io Sono Quel Che Sono / Menina Mulher Da Pele Preta με το όνομα Pluralone.Κυκλοφόρησε ένα επόμενο άλμπουμ με τίτλο To Be One With You στις 22 Νοεμβρίου 2019 .Στις 22 Σεπτεμβρίου 2020, ανακοινώθηκε η κυκλοφορία του δεύτερου σόλο άλμπουμ του με τίτλο I Don't Feel Well . ως Τζος Κλίνγκχοφερ Bob and the Monster Original Score (2013) ως Pluralone Io Sono Quel Che Sono/Menina Mulher Da Pele Preta 7" (2019) To Be One With You (2019) You Don't Know What You're Doing b/w Overflowing (2020) Obscene b/w Fairy Tale (2020) Nowhere I Am b/w Directrix (2020) I Don't Feel Well (2020) με τον Τσαντ Σμιθ "Jeepster/Monolith" (2019) (Record Store Day exclusive 7") με τους Red Hot Chili Peppers I'm with You (2011) Red Hot Chili Peppers Live: I'm with You (2011) Official Bootlegs (2011-onward) 2011 Live EP (2012) Rock & Roll Hall of Fame Covers EP (2012) I'm with You Sessions (2012–2013) I'm Beside You (2013) The Getaway (2016) Live in Paris EP (2016) με τον Τζον Φρουσιάντε Shadows Collide With People (2004) The Will to Death (2004) Automatic Writing as Ataxia (2004) Inside of Emptiness (2004) A Sphere in the Heart of Silence (2004) (credited to both Frusciante and Klinghoffer) AW II as Ataxia (2007) The Empyrean (2009)με τους Dot Hacker Dot Hacker EP (2012) Inhibition (2012) How's Your Process? (Work) (2014) How's Your Process? (Play) (2014) N°3 (2017)